Pelēči
Pelēči (arī Pelēcis; latgaliešu: Pelēcs, Peliecs) ir ciems Preiļu novada Pelēču pagastā, pagasta centrs. Izvietojies pagasta vidienē Jāšas labajā krastā pie autoceļa P58 18 km no novada centra Preiļiem un 222 km no Rīgas. Apdzīvotā vieta veidojusies pie bijušās Pelēču muižas (Pelecz) centra. Ciems izaudzis padomju gados kā ciema padomes un Kārļa Marksa kolhoza centrālais ciemats. Pelēčos atrodas pagasta pārvalde, pamatskola, bibliotēka, kultūras nams, feldšeru un vecmāšu punkts, pasts. Pelēču muižas kungu māja un klēts ir vietējas nozīmes kultūrvēstures pieminekļi.